paragraph_text: U 18. stoljeću imala je posjed u Varaždinskoj županiji Hum, današnji Breznički Hum. Plemstvo je dobila (poslije) 1800. godine te s obzirom na vrijeme stjecanja plemićkog statusa i periodizaciju koja je u svezi sa značajnim događajima iz povijesti bačkog kraja i hrvatskog naroda (od 1446. do 1688., od 1690. do 1699., tijekom 1700–tih, (poslije 1800.) spada u četvrtu skupinu. S njima su u toj skupini obitelji Josić i Kujundžić. Plemićku je diplomu 18. svibnja 1815. dobio Šime Jakobčić, unuk Mihovila. 29. kolovoza 1815. diploma je proglašena u Segedu. Plemićke su diplome tom prigodom dobili Šimini sinovi Josip i Mirko, a proglašene su u Bačkoj županiji 15. siječnja 1816. godine. Sredinom stoljeća Josip sa sinovima Mirkom i Josipom živi u Subotici.